Αρχική χορήγηση άδειας οδήγησης κατηγορίας Β
Αίτηση αρχικής χορήγησης άδειας οδήγησης κατηγορίας Β
Ο/Η ενδιαφερόμενος/η δηλώνει στην αίτηση-υπεύθυνη δήλωση: # Ότι έχει τη συνήθη διαμονή στην Ελλάδα ή ότι έχει την ιδιότητα του/της σπουδαστή/στριας ή του/της μαθητή/τριας, επί έξι (6) μήνες τουλάχιστον στην Ελλάδα, πριν από την ημέρα κατάθεσης της αίτησης και των δικαιολογητικών, # Τα πλήρη στοιχεία της διεύθυνσης κατοικίας του/της, # Τον Αριθμό Φορολογικού Μητρώου (ΑΦΜ), # Ότι δεν είναι κάτοχος άλλης άδειας οδήγησης ελληνικής ή κράτους-μέλους της Ε.Ε. και δεν του/της έχει αφαιρεθεί από οποιαδήποτε αρχή. Σε περίπτωση που ο/η ενδιαφερόμενος/η είναι κάτοχος άδειας οδήγησης που έχει εκδοθεί από τρίτη χώρα και δεν δικαιούται να τη μετατρέψει σε ελληνική, δηλώνει τον αριθμό της άδειας αυτής και τη χώρα έκδοσής της και την καταθέτει με τα υπόλοιπα δικαιολογητικά. # Τη γλώσσα εξέτασης από τις διαθέσιμες στο Μηχανογραφικό Σύστημα Θεωρητικής Εξέτασης Υποψηφίων Οδηγών (Μ.Σ.Θ.Ε.Υ.Ο.) ή την εξέταση με τη βοήθεια προσωπικών ακουστικών του Μ.Σ.Θ.Ε.Υ.Ο. (Σημειώνεται ότι επιτρέπεται η διαφοροποίηση των ανωτέρω επιλογών εξέτασης, μετά από σχετική αίτηση και σε κάθε περίπτωση πριν τον προγραμματισμό της εξέτασης.) # Ότι επιθυμεί την αναγραφή της Ομάδας Αίματός του/της στο έντυπο της άδειας οδήγησης και συγκατατίθεται στην τήρησή της στο Αρχείο Αδειών Οδήγησης του Υπουργείου Υποδομών και Μεταφορών. # Τον/τους κωδικό/ούς παραβόλου (20ψήφιος) του/των e-παραβόλου/ων # Ότι συναινεί στη λήψη, κατά την είσοδο στον χώρο της θεωρητικής εξέτασης, φωτογραφίας πορτρέτου του/της και φωτογραφίας της 1ης σελίδας του Δ.Ε.Ε. του/της, καθώς και στην ακόλουθη χρήση των φωτογραφιών αυτών στο πλαίσιο ελέγχων για τον εντοπισμό περιπτώσεων πλαστοπροσωπίας. # Σε περίπτωση που ο/η ενδιαφερόμενος/η επιθυμεί να του/της αποσταλεί το έντυπο της άδειας οδήγησης με εταιρεία ταχυμεταφορών, το δηλώνει στην αρχική αίτηση ή σε συμπληρωματική αίτηση. Το κόστος αποστολής επιβαρύνει τον ίδιο.
Κατάθεση από τον αιτούντα (δια ζώσης ή ταχυδρομικά)
Ο/Η ενδιαφερόμενος/η πρέπει να έχει τη συνήθη διαμονή του/της στην Ελλάδα ή να έχει την ιδιότητα του/της φοιτητή/τριας, σπουδαστή/ριας ή του/της μαθητή/ριας επί έξι (6) μήνες τουλάχιστον στην Ελλάδα, πριν από την ημέρα κατάθεσης της αίτησης και των δικαιολογητικών.
* Ο/Η ενδιαφερόμενος/η πρέπει να έχει την κατοικία του/της στην περιοχή αρμοδιότητας της Υπηρεσίας Μεταφορών και Επικοινωνιών της Περιφερειακής Ενότητας στην οποία καταθέτει την αίτηση. Σημειώνεται ότι σε Περιφερειακή Ενότητα με περισσότερες της μίας (1) Υπηρεσίες Μεταφορών και Επικοινωνιών (Διευθύνσεις ή Διεύθυνση και Τμήμα), μπορεί να απευθυνθεί σε οποιαδήποτε Υπηρεσία Μεταφορών και Επικοινωνιών της Περιφερειακής Ενότητας επιθυμεί. * Μετά από απόφαση Περιφερειάρχη ή Περιφερειακού Συμβουλίου περί ενιαίας εξυπηρέτησης των πολιτών, μπορεί να απευθυνθεί σε οποιαδήποτε Υπηρεσία Μεταφορών και Επικοινωνιών της Περιφέρειας επιθυμεί.
Ο/Η ενδιαφερόμενος/η πρέπει να έχει συμπληρώσει το 17ο έτος της ηλικίας του/της. Σε ενδιαφερόμενο/η που δεν έχει συμπληρώσει την ηλικία των δεκαοκτώ (18) ετών και έχει ολοκληρώσει επιτυχώς την πρακτική δοκιμασία, παρέχεται η δυνατότητα οδήγησης με συνοδό, σύμφωνα με τις διατάξεις των παρ. 6 έως 9 του άρθρου 4 του ν. 4850/2021 (Α’ 208) και της υ.α. Δ30/A3/347507/2021 (Β’ 5924).
Ο/Η ενδιαφερόμενος/η πρέπει να έχει κριθεί "ΙΚΑΝΟΣ" μετά από ιατρικές εξετάσεις από γιατρούς τουλάχιστον δύο ειδικοτήτων.
* Ο/Η ενδιαφερόμενος/η πρέπει να έχει παρακολουθήσει τουλάχιστον είκοσι (20) μαθήματα θεωρητικής εκπαίδευσης και τουλάχιστον είκοσι πέντε (25) μαθήματα πρακτικής εκπαίδευσης, καθώς και τουλάχιστον μια (1) εκπαιδευτική ώρα στη χρήση του Μηχανογραφικού Συστήματος Θεωρητικής Εξέτασης Υποψηφίων Οδηγών (Μ.Σ.ΘΕ.Υ.Ο.). * Η πρακτική εκπαίδευση μπορεί να ξεκινήσει μόνο μετά την ολοκλήρωση των απαιτούμενων μαθημάτων της θεωρητικής εκπαίδευσης. * Οι υποψήφιοι που αιτούνται να εξεταστούν με τη βοήθεια προσωπικών ακουστικών του Μ.Σ.ΘΕ.Υ.Ο., εκτός των ατόμων με ειδικές εκπαιδευτικές ανάγκες, οφείλουν να παρακολουθήσουν πέντε (5) επιπλέον μαθήματα θεωρητικής εκπαίδευσης πέραν των προβλεπόμενων είκοσι (20).
Για την έκδοση της άδειας οδήγησης, ο/η ενδιαφερόμενος/η πρέπει να έχει επιτύχει στη θεωρητική εξέταση και στη δοκιμασία προσόντων και συμπεριφοράς.
Ο/Η ενδιαφερόμενος/η δεν πρέπει να είναι κάτοχος άλλης άδειας οδήγησης ελληνικής ή κράτους - μέλους της Ε.Ε. και να μην του/της έχει αφαιρεθεί από οποιαδήποτε αρχή.
Εάν η διαδικασία πραγματοποιηθεί ψηφιακά, ο/η ενδιαφερόμενος/η πρέπει να διαθέτει κωδικούς διαπιστευτηρίων του TAXISnet, που εκδίδονται από τον σύνδεσμο: https://www.gov.gr/upourgeia/oloi-foreis/anexartete-arkhe-demosion-esodon-aade/elektronike-eggraphe-diakheirise-kodikon-taxisnet
Η διαδικασία αφορά στην αρχική χορήγηση άδειας οδήγησης κατηγορίας Β και απευθύνεται σε φυσικά πρόσωπα.
Ενιαίο - Αρχική χορήγηση κατηγορίας (ΑΜ ή Α1 ή Α2 ή Α ή Β)
Φωτοαντίγραφο αστυνομικής ταυτότητας ή ισχύοντος ελληνικού διαβατηρίου
Φωτοαντίγραφο ισχύοντος δημόσιου εγγράφου, το οποίο πιστοποιεί τη συνήθη διαμονή στην Ελλάδα
Βεβαίωση Σχολής ή Σχολείου που βεβαιώνει τη φοιτητική/σπουδαστική ή μαθητική ιδιότητα του/της ενδιαφερομένου/ης
Δύο τουλάχιστον πιστοποιητικά υγείας ιατρικής εξέτασης
Δύο (2) πρόσφατες φωτογραφίες τύπου διαβατηρίου
Αποδεικτικό καταβολής του με ID 3691 ενιαίου παραβόλου
Αποδεικτικό καταβολής του με ID 2037 παραβόλου
Αποδεικτικό καταβολής του με ID 2038 παραβόλου
Εξουσιοδότηση ή συμβολαιογραφικό πληρεξούσιο τρίτου προσώπου από τον/την άμεσα ενδιαφερόμενο/η
Υπεύθυνη δήλωση με την έγγραφη συναίνεση του προσώπου που ασκεί την επιμέλεια του/της ενδιαφερομένου/ης
Η αναζήτηση αντιγράφου Δελτίου Ταυτότητας πραγματοποιείται αυταπάγγελτα αποκλειστικά με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» (https://id-copy.services.gov.gr/) από τους αρμόδιους υπαλλήλους. Εάν ο/η ενδιαφερόμενος/η έχει την ιθαγένεια άλλου κράτους - μέλους της Ε.Ε. υποβάλλει φωτοαντίγραφο ταυτότητας ή διαβατηρίου, ενώ για υπήκοο τρίτης χώρας απαιτείται φωτοαντίγραφο διαβατηρίου ή άλλου εγγράφου βάσει του οποίου επιτρέπεται η είσοδός του/της στην χώρα μας ή εγγράφου που έχει εκδώσει αρμόδια ελληνική αρχή. Από τα έγγραφα αυτά πρέπει να προκύπτει η ταυτότητα του προσώπου και η ηλικία του.
* Εάν ο/η ενδιαφερόμενος/η δεν είναι Έλληνας/Eλληνίδα υπήκοος, υποβάλλει φωτοαντίγραφο ισχύοντος δημοσίου εγγράφου το οποίο πιστοποιεί τη συνήθη διαμονή στην Ελλάδα, όπως: α) Άδεια διαμονής των περιπτώσεων του άρθρου 9 του ν. 5038/2023 (Α’ 81) «Κώδικας Μετανάστευσης», β) Βεβαίωση υποβολής δικαιολογητικών χορήγησης ή ανανέωσης άδειας διαμονής. γ) Άδεια ή τίτλος διαμονής, σε ισχύ, που εκδίδεται από αρμόδια Αστυνομική Αρχή, δ) Δελτίο Ταυτότητας Εθιμοτυπίας, το οποίο (σύμφωνα και με τα αναγραφόμενα στο έντυπό του) επέχει θέση άδειας παραμονής, ε) Ειδικό Δελτίο Ταυτότητας Ομογενούς. * Το ως άνω έγγραφο, εξαιρουμένων των περιπτώσεων άδειας διαμονής προς εξυπηρέτηση του δημοσίου συμφέροντος (τύπου «Ι.1», χορηγούμενης σύμφωνα με τα οριζόμενα στην παρ. 1 του άρθρου 163 του ν. 5038/2023) και άδειας διαμονής για απασχόληση κατόπιν μετάκλησης (τύπου «Ε.4», χορηγούμενης σύμφωνα με τα οριζόμενα στο άρθρο 61 του ν. 5038/2023), απαιτείται να έχει εκδοθεί εκατόν ογδόντα πέντε (185) τουλάχιστον ημέρες πριν την ημέρα υποβολής της αίτησης στην Υπηρεσία Μεταφορών και Επικοινωνιών. Είναι αποδεκτή η υποβολή με την αίτηση του ως άνω εγγράφου και πριν τη συμπλήρωση του χρονικού διαστήματος των 185 ημερών από την έκδοσή του. Στην περίπτωση αυτή, για την εκπλήρωση της απαίτησης περί πιστοποίησης της συνήθους διαμονής του/της ενδιαφερομένου/ης στην Ελλάδα υποβάλλονται, πέραν του εγγράφου αυτού, τουλάχιστον δύο (2) πρόσθετα αποδεικτικά στοιχεία που να αφορούν το υπόψη κρίσιμο χρονικό διάστημα. Ενδεικτικά, δύναται να υποβάλλονται δύο (2) εκ των εξής: α) Δήλωση φορολογίας εισοδήματος (έντυπο E1) για το φορολογικό έτος που προηγείται ή που ταυτίζεται με αυτό της ημερομηνίας υποβολής, β) Συμφωνητικό σε ισχύ μίσθωσης κατοικίας, εξαχθέν από την ενότητα «Δηλώσεις μίσθωσης ακινήτων» της Ψηφιακής Πύλης της Ανεξάρτητης Αρχής Δημοσίων Εσόδων (myAADE), στο όνομα του/της αιτούντα/αιτούσης ή μέλους της οικογένειάς του/της, γ) Έγγραφο που πιστοποιεί την κοινωνική ασφάλιση του/της ενδιαφερομένου/ης, δ) Αποδεικτικό λήψης εκπαίδευσης των τέκνων, ε) Έντυπο αναγγελίας πρόσληψης, ως εξάγεται από την ψηφιακή πλατφόρμα ΕΡΓΑΝΗ (myErgani.gov.gr), που να πιστοποιεί την απασχόληση του/της ενδιαφερομένου/ης, στ) Λογαριασμός ενέργειας ή τηλεφωνίας ή ύδρευσης * Εφόσον η ισχύς υποβληθέντος με την αίτηση κατά τα ανωτέρω εγγράφου πιστοποίησης της συνήθους διαμονής στην Ελλάδα λήγει πριν την περάτωση της αιτούμενης διαδικασίας, ο/η ενδιαφερόμενος/η υποχρεούται να υποβάλει εκ νέου στην Υπηρεσία έγγραφο κατά τα ανωτέρω που να πιστοποιεί αυτή.
* Αν ο/η ενδιαφερόμενος/η υπήκοος ξένης χώρας την ημέρα υποβολής της αίτησης και των δικαιολογητικών έχει την ιδιότητα του/της φοιτητή/τριας, σπουδαστή/στριας ή του/της μαθητή/τριας στην Ελλάδα, καθώς και επί έξι (6) τουλάχιστον μήνες πριν, τότε αντί του φωτοαντιγράφου ισχύοντος δημοσίου εγγράφου το οποίο πιστοποιεί τη συνήθη διαμονή στην Ελλάδα, απαιτείται η υποβολή της πρωτότυπης βεβαίωσης της Σχολής ή του Σχολείου, που βεβαιώνει τη φοιτητική/σπουδαστική ή μαθητική ιδιότητα. * Εφόσον η ισχύς της ανωτέρω βεβαίωσης λήγει πριν την περάτωση της αιτούμενης διαδικασίας, ο/η ενδιαφερόμενος/η υποχρεούται να υποβάλει εκ νέου στην Υπηρεσία πρωτότυπη βεβαίωση Σχολής ή Σχολείου ή φωτοαντίγραφο άλλου ισχύοντος δημόσιου εγγράφου που πιστοποιεί τη συνήθη διαμονή στην Ελλάδα.
* Ο/Η ενδιαφερόμενος/η οφείλει να εξεταστεί από ιατρό ειδικότητας: α) Παθολόγου και των συναφών ειδικοτήτων του γενικού ιατρού, αιματολόγου, γαστρεντερολόγου, ενδοκρινολόγου, ρευματολόγου, καρδιολόγου, πνευμονολόγου, νεφρολόγου καθώς και από ιατρό χωρίς ειδικότητα ο οποίος κατέχει άδεια άσκησης επαγγέλματος για πέντε (5) τουλάχιστον έτη. Στο πλαίσιο της εξέτασης και λήψης ιστορικού, ο/η εξεταζόμενος/η, σε περίπτωση υπόνοιας νόσου που αφορά στην αρτιμέλεια, στην ακοή, στο νευρικό σύστημα, ή σε οποιαδήποτε άλλη νόσο για την οποία απαιτείται γνωμάτευση ειδικού ιατρού, παραπέμπεται σε ιατρό αντίστοιχης ειδικότητας. β) Οφθαλμιάτρου, γ) Ωτορινολαρυγγολόγου (υποχρεωτικά για όσους έχουν υπερβεί το ογδοηκοστό (80) έτος της ηλικίας τους), δ) Νευρολόγου ή Ψυχίατρου (υποχρεωτικά για όσους έχουν υπερβεί το ογδοηκοστό (80) έτος της ηλικίας τους). * Οι προαναφερόμενοι ιατροί γνωματεύουν για την κατάσταση της υγείας του/της ενδιαφερόμενου/ης και εκδίδουν ιατρικά Πιστοποιητικά Υγείας στα οποία περιλαμβάνεται υποχρεωτικά ο χαρακτηρισμός του/της ενδιαφερόμενου/ης ως «ΙΚΑΝΟΣ» ή «ΜΗ ΙΚΑΝΟΣ». * Η ιατρική εξέταση υποψηφίων οδηγών και οδηγών διενεργείται από οποιονδήποτε ιδιώτη ιατρό των ειδικοτήτων του Παραρτήματος ΙΙΙ του π.δ. 51/2012 (Α’ 101) που διατηρεί νόμιμο ιατρείο στη Χώρα ή από ιδιώτες ιατρούς των ιδίων ειδικοτήτων, που συμμετέχουν ή είναι μέλη ιατρικής εταιρείας στην Ελλάδα οποιασδήποτε νομικής μορφής. * Τα προαναφερόμενα πιστοποιητικά υγείας γίνονται δεκτά από την αρμόδια Υπηρεσία εφόσον κατατίθενται εντός εξαμήνου από την έκδοσή τους.
Ο/Η ενδιαφερόμενος υποβάλλει αίτηση εκτύπωσης άδειας οδήγησης, σύμφωνα με το υπόδειγμα στο Παράρτημα της κ.υ.α. 18623/2372/2008 (Β΄ 1697). Η αίτηση εκτύπωσης άδειας οδήγησης υπογράφεται μόνο από τον/την υποψήφιο/α οδηγό και όχι από εξουσιοδοτημένο πρόσωπο.
* Κατατίθεται αποδεικτικό καταβολής του παραβόλου, σε περίπτωση που δεν έχει αναγραφεί στην αίτηση - υπεύθυνη δήλωση ο 20ψήφιος κωδικός του e-paravolou. * Εναλλακτικά αντί της καταβολής του ενιαίου παραβόλου με ID 3691, μπορούν να καταβληθούν τα παράβολα με ID 20 (για την αρχική χορήγηση άδειας οδήγησης οποιασδήποτε κατηγορίας), 3687 (για το ψηφιακό τέλος συναλλαγής χορήγησης ή/και ανανέωσης άδειας οδήγησης) και 28 (για την εκτύπωση εντύπου άδειας οδήγησης).
* Κατατίθεται αποδεικτικό καταβολής του παραβόλου, σε περίπτωση που δεν έχει αναγραφεί στην αίτηση - υπεύθυνη δήλωση ο 20ψήφιος κωδικός του e-paravolou. * Το παράβολο με ID 2037, αξίας 15,00 € καταβάλλεται για κάθε προγραμματισμό θεωρητικής εξέτασης.
* Κατατίθεται αποδεικτικό καταβολής του παραβόλου, σε περίπτωση που δεν έχει αναγραφεί στην αίτηση - υπεύθυνη δήλωση ο 20ψήφιος κωδικός του e-paravolou. * Το παράβολο με ID 2038, αξίας 15,00 € καταβάλλεται για κάθε προγραμματισμό δοκιμασίας προσόντων και συμπεριφοράς.
Εξουσιοδότηση ή συμβολαιογραφικό πληρεξούσιο από τον/την άμεσα ενδιαφερόμενο/η προς το πρόσωπο που εξουσιοδοτεί για να ενεργήσει για λογαριασμό του/της για την διεκπεραίωση της συγκεκριμένης διαδικασίας, που ισχύει και για τις επιμέρους ενέργειες οι οποίες ενδεχομένως απαιτούνται, υπό την προϋπόθεση ότι οι ενέργειες αυτές περιγράφονται επαρκώς στο σώμα της εξουσιοδότησης ή του πληρεξουσίου.
Σε περίπτωση που ο/η ενδιαφερόμενος/η είναι κάτοχος άδειας οδήγησης που έχει εκδοθεί από τρίτη χώρα και δεν δικαιούται να τη μετατρέψει σε ελληνική, την καταθέτει με τα υπόλοιπα δικαιολογητικά.
Σε περίπτωση που ο/η ενδιαφερόμενος/η δεν έχει συμπληρώσει το 18ο έτος της ηλικίας του/της, απαιτείται υπεύθυνη δήλωση εξαχθείσα από την ενότητα «Έκδοση υπεύθυνης δήλωσης» της Ενιαίας Ψηφιακής Πύλης της Δημόσιας Διοίκησης (gov.gr), με την έγγραφη συναίνεση του προσώπου που ασκεί την επιμέλεια του/της ενδιαφερομένου/ης.
Ενιαία Ψηφιακή Πύλη δημόσιας διοίκησης (ΕΨΠ - gov.gr)
* Για τους/τις υποψήφιους/ες οδηγούς για τους/τις οποίους/ες προβλέπεται ειδική θεωρητική εξέταση, απαιτούνται επιπλέον δικαιολογητικά, τα οποία δεν καταγράφονται στην ενότητα "Τι θα χρειαστείτε". Παρακαλούνται οι ενδιαφερόμενοι να συμβουλεύονται σχετικά το άρθρο 23 της υ.α. 50984/7947/2013 (Β΄3056), όπως έχει τροποποιηθεί και ισχύει. Οδηγίες για την αναζήτηση της άτυπης κωδικοποίησης της υ.α. δίνονται στην ενότητα "Νομοθεσία".
* Προσαρμογή της ελληνικής νομοθεσίας προς την Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου της 20ης Δεκεμβρίου 2006, όπως τροποποιήθηκε με τις Οδηγίες 2008/65/ΕΚ της Επιτροπής της 27ης Ιουνίου 2008, 2009/113/ΕΚ της Επιτροπής της 25ης Αυγούστου 2009 και 2011/94/ΕΕ της Επιτροπής της 28ης Νοεμβρίου 2011 * Άτυπη κωδικοποίηση του π.δ. 51/2012 (Α΄ 101) είναι προσβάσιμη στην ιστοσελίδα του Υπουργείο Υποδομών και Μεταφορών https://www.yme.gr/metafores/adeies-odigisis/nomothesia, στον Πίνακα 2.
Ανάθεση στη Διεύθυνση Διαβατηρίων του Αρχηγείου της Ελληνικής Αστυνομίας της εκτύπωσης των αδειών οδήγησης που εκδίδονται από τις Υπηρεσίες Μεταφορών και Επικοινωνιών των Νομαρχιακών Αυτοδιοικήσεων της χώρας
* Άδεια οδήγησης, εκπαίδευση και εξέταση υποψηφίων οδηγών μοτοποδηλάτων, μοτοσικλετών και αυτοκινήτων. * Άτυπη κωδικοποίηση της υπουργικής απόφασης 50984/7947/2013 (Β΄ 3056) είναι προσβάσιμη στην ιστοσελίδα του Υπουργείο Υποδομών και Μεταφορών https://www.yme.gr/metafores/adeies-odigisis/nomothesia, στον Πίνακα 2.
Περιλαμβάνει διατάξεις σχετικές με την οδήγηση με συνοδό (παρ. 6 έως 9, άρθρου 4)
Καθορισμός των όρων και προϋποθέσεων οδήγησης με συνοδό, των κυρώσεων οι οποίες επιβάλλονται, των όρων και προϋποθέσεων ασφαλιστικής κάλυψης, και κάθε άλλου ειδικότερου θέματος για την εφαρμογή των παρ. 6 έως 9 του άρθρου 4 του ν. 4850/2021.
Καθορισμός των αρμοδίων οργάνων για τη χορήγηση της προσωρινής άδειας οδήγησης των άρθρων 42 έως 47 του ν. 4663/2020 (Α’ 30), των προδιαγραφών του εντύπου, των αναγραφόμενων στο έντυπο πληροφοριών και της διαδικασίας χορήγησης.
Αναπροσαρμογή του χρονικού διαστήματος μέγιστης δυνατής ισχύος των προσωρινών αδειών οδήγησης.
Περιλαμβάνει διατάξεις σχετικές με τη χορήγηση προσωρινής άδειας οδήγησης.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο/Η ενδιαφερόμενος/η μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Αμέσως μετά την υποβολή της, η αίτηση θα βρίσκεται σε κατάσταση αναμονής για αποδοχή ή απόρριψη από τον αρμόδιο υπάλληλο στην υπηρεσία στην οποία υποβλήθηκε. Εάν μετά την ανάληψη της αίτησης από τον αρμόδιο υπάλληλο διαπιστωθεί κάποιο πρόβλημα, ενδέχεται να χρειαστεί να προβείτε σε ενέργειες επανυποβολής ορισμένων δικαιολογητικών.
* Μια (1) ημέρα μετά την έγκριση της αίτησης από το αρμόδιο τμήμα, ο/η ενδιαφερόμενος/η μπορεί να ανακτήσει το Δελτίο εκπαίδευσης υποψήφιου οδηγού (e-Δελτίο). Το Δελτίο Εκπαίδευσης Υποψηφίου Οδηγού εκδίδεται σε μορφή εγγράφου της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ) και φέρει μοναδικό αναγνωριστικό επαλήθευσης, με χρήση της διαδικτυακής υπηρεσίας «Υποβολή αίτησης από gov.gr και αποστολή σε θυρίδαα». Ο υποψήφιος οδηγός μπορεί να το κατεβάσει από την ειδική ηλεκτρονική εφαρμογή του Υπουργείου Υποδομών και Μεταφορών. * Το e-Δελτίο παύει αυτοδικαίως να ισχύει με την πάροδο τριετίας από την ημερομηνία έκδοσής του. Άδεια οδήγησης εκδίδεται μόνο όταν η δοκιμασία προσόντων και συμπεριφοράς πραγματοποιείται μέχρι και την τελευταία εργάσιμη ημέρα της χρονικής ισχύος του e-Δελτίου.
Ο/Η υπάλληλος της Διεύθυνσης Μεταφορών και Επικοινωνιών της οικείας Περιφερειακής Ενότητας παραλαμβάνει την αίτηση - υπεύθυνη δήλωση και τα δικαιολογητικά.
Ο/Η υπάλληλος της Διεύθυνσης Μεταφορών και Επικοινωνιών της οικείας Περιφερειακής Ενότητας ελέγχει την πληρότητα και την ορθότητα των δικαιολογητικών. Σε περίπτωση που εντοπιστούν ελλείψεις, ενημερώνεται ο/η ενδιαφερόμενος/η για την ανάγκη προσκόμισης συμπληρωματικών στοιχείων.
Ο/Η υπάλληλος της Διεύθυνσης Μεταφορών και Επικοινωνιών της οικείας Περιφερειακής Ενότητας πρωτοκολλεί την αίτηση και εκδίδει την βεβαίωση υποβολής αιτήματος.
* Το αργότερο εντός πέντε (5) εργάσιμων ημερών από την ημερομηνία υποβολής της αίτησης και των δικαιολογητικών, εκδίδεται το Δ.Ε.Ε. Με αιτιολογημένη απόφαση του οικείου Περιφερειάρχη δύναται το Δ.Ε.Ε. να εκδίδεται και πέραν των πέντε (5) εργασίμων ημερών από την ημερομηνία υποβολής της αίτησης και των δικαιολογητικών. * Ο/Η υποψήφιος/α οδηγός φέρει, υποχρεωτικά, μαζί του το Δ.Ε.Ε. σε κάθε θεωρητική ή πρακτική εκπαίδευση και εξέταση. * Το Δ.Ε.Ε παύει αυτοδικαίως να ισχύει με την πάροδο τριετίας από την ημερομηνία έκδοσής του. Άδεια οδήγησης εκδίδεται μόνο όταν η δοκιμασία προσόντων και συμπεριφοράς πραγματοποιείται μέχρι και την τελευταία εργάσιμη ημέρα της χρονικής ισχύος του Δ.Ε.Ε.
* Ο/Η ενδιαφερόμενος/η πρέπει να έχει παρακολουθήσει τουλάχιστον είκοσι (20) μαθήματα θεωρητικής εκπαίδευσης και τουλάχιστον είκοσι πέντε (25) μαθήματα πρακτικής εκπαίδευσης, καθώς και τουλάχιστον μια (1) εκπαιδευτική ώρα στη χρήση του Μηχανογραφικού Συστήματος Θεωρητικής Εξέτασης Υποψηφίων Οδηγών (Μ.Σ.ΘΕ.Υ.Ο.). * Οι υποψήφιοι που αιτούνται να εξεταστούν με τη βοήθεια προσωπικών ακουστικών του Μ.Σ.ΘΕ.Υ.Ο., εκτός των ατόμων με ειδικές εκπαιδευτικές ανάγκες, οφείλουν να παρακολουθήσουν πέντε (5) επιπλέον μαθήματα θεωρητικής εκπαίδευσης πέραν των προβλεπόμενων είκοσι (20).
Όταν ολοκληρωθεί η θεωρητική εκπαίδευση, προγραμματίζεται η θεωρητική εξέταση, η οποία είναι διαθέσιμη στην ελληνική, αγγλική, αλβανική και ρωσική γλώσσα. Επίσης διατίθενται στην ελληνική με χρήση ακουστικών με ήχο.
* Ο/Η υποψήφιος/α οδηγός οφείλει να παρακολουθήσει τουλάχιστον είκοσι πέντε (25) μαθήματα πρακτικής εκπαίδευσης. * Η έναρξη των μαθημάτων της πρακτικής εκπαίδευσης πραγματοποιείται μόνο μετά την περάτωση των μαθημάτων της θεωρητικής εκπαίδευσης.
* Μετά την ολοκλήρωση των απαιτούμενων μαθημάτων πρακτικής εκπαίδευσης και την επιτυχή θεωρητική εξέταση, ο/η υποψήφιος/α ή η εξουσιοδοτημένη Σχολή οδηγών μπορεί να αιτηθεί προγραμματισμό του/της υποψηφίου/ας για τη δοκιμασία προσόντων και συμπεριφοράς, προσκομίζοντας το Δ.Ε.Ε. στην Υπηρεσία Μεταφορών και Επικοινωνιών ή σε περίπτωση ψηφιακής διαδικασίας υποβάλλοντας μέσω της ειδικής ηλεκτρονικής εφαρμογής αίτηση για προγραμματισμό. * Στην περίπτωση της ψηφιακής διαδικασίας, με την έγκριση του αιτήματος προγραμματισμού πρακτικής εξέτασης, δημιουργείται σύνδεσμος για το κατέβασμα του e-Μνημονίου δοκιμασίας. Το e-Μνημόνιο δοκιμασίας είναι απαραίτητο για τη διενέργεια της πρακτικής εξέτασης. Σε περίπτωση επανεξέτασης είναι απαραίτητη η εκτύπωση του νέου e-Μνημονίου που θα εμφανίζεται στα στοιχεία προγραμματισμού της επανεξέτασης.
Μετά την επιτυχή δοκιμασία προσόντων και συμπεριφοράς πραγματοποιείται ηλεκτρονική καταχώρηση στο Μητρώο Αδειών Οδήγησης.
* Αποστέλλονται τα στοιχεία της άδειας οδήγησης από τη Διεύθυνση Μεταφορών και Επικοινωνιών της οικείας Περιφερειακής Ενότητας στη Διεύθυνση Διαβατηρίων της Ελληνικής Αστυνομίας. * Η Διεύθυνση Διαβατηρίων της Ελληνικής Αστυνομίας εκτυπώνει το έντυπο της άδειας οδήγησης και το αποστέλλει στην ανωτέρω Διεύθυνση Μεταφορών και Επικοινωνιών.
Ο/H ενδιαφερόμενος/η παραλαμβάνει αυτοπροσώπως την άδεια οδήγησης, από τη Διεύθυνση Μεταφορών και Επικοινωνιών ή από το ΚΕΠ στο οποίο έχει υποβληθεί η σχετική αίτηση. Η άδεια οδήγησης παραδίδεται, με υπογραφή, στον κάτοχό της, ο/η οποίος/α πρέπει να είναι εφοδιασμένος/η με το δελτίο της αστυνομικής ταυτότητας ή με το ισχύον διαβατήριό του/της, καθώς και σε πρόσωπο εφοδιασμένο με οποιοδήποτε νομιμοποιητικό έγγραφο όπως, εξουσιοδότηση θεωρημένη νόμιμα για το γνήσιο της υπογραφής ή πληρεξούσιο. Σε περίπτωση που ο/η ενδιαφερόμενος/η είχε δηλώσει στην αρχική ή σε συμπληρωματική αίτηση ότι επιθυμεί να του αποσταλεί το έντυπο της άδειας οδήγησης, επιβαρύνεται με το κόστος αποστολής.
Προϋπόθεση για τον προγραμματισμό της δοκιμασίας προσόντων και συμπεριφοράς είναι η επιτυχής θεωρητική εξέταση.
Μετά την επιτυχή δοκιμασία προσόντων και συμπεριφοράς ο/η ενδιαφερόμενος/η μπορεί να εκδώσει ηλεκτρονικά προσωρινή άδεια οδήγησης από τον σύνδεσμο: https://drivers.services.gov.gr/. Η ημερομηνία λήξης της ισχύος της προσωρινής άδειας οδήγησης είναι έξι (6) μήνες μετά την επιτυχή δοκιμασία προσόντων και συμπεριφοράς.
Σε περίπτωση κατοχής άδειας οδήγησης που έχει εκδοθεί από τρίτη χώρα, η οποία δεν είχε κατατεθεί με την αίτηση, κατατίθεται υποχρεωτικά κατά την παραλαβή του νέου εντύπου άδειας οδήγησης. Η άδεια από την αλλοδαπή αποστέλλεται στην αρμόδια Αρχή της χώρας έκδοσής της, με σχετική ενημέρωση.
Ψηφιακή υποβολή αίτησης και δικαιολογητικών
Έλεγχος ορθότητας και πληρότητας της αίτησης και των δικαιολογητικών
Πρωτοκόλληση αίτησης και επίδοση βεβαίωσης υποβολής αιτήματος
Έκδοση Δελτίου Εκπαίδευσης Εξέτασης (Δ.Ε.Ε.)
Προγραμματισμός δοκιμασίας προσόντων και συμπεριφοράς